ผมมีอาการแน่น คัดจมูกมาก เป็นทุกวัน เนื่องจากพวกภูมิแพ้ เยื่อโพรงจมูกอักเสบ กลางคืนจะนอนแทบไม่ได้เลย ผมเลยไปได้ยาพ่นของnasaol มา ใช้ ยาตัวนี้ใช้ดีมาก ทำให้ผมนอนหลับได้ แต่มีคำเตือนให้ใช้ติดต่อกันได้ไม่เกิน3-5วัน เพราะจะทำให้เกิดการรีบาวน์(ผมกลัวจุดนี้มากครับ) ผมเลยใช้มันวันละครั้งเท่านั้น โดยสลับข้างกันวันละครั้ง ตลอดเกือบหนึ่งเดือน การทำอย่างนี้จะเกิดการรีบาวน์ไหมครับ? แต่ตอนนี้สำคัญมากครับ ผมได้ไปสั่งยาพ่นจมูกจากจีนมา (aliexpress) สรรพเขาบอก ตัวยาทำมาจากสมุนไพรต่างๆ (กลิ่นสมุนไพรจริงๆครับ) ในฉลากเขาบอกว่า ใช้ได้ตลอด ไม่มีผลข้างเคียง ฟีคแบค จากหลายๆประเทศก็ตอบกลับดีมาก ผมเลยลองใช้ดู ก็ปรากฎว่าดีจริงๆครับ หายคัดจมูก ดีขึ้นมาก และมันจะออกฤทธิ์ได้นาน5-6ชม สรรพมันใกล้เคียงกับnasolครับ จมูกโล่งเลย แต่ผมแอบกลัวว่า ยาตัวนี้มันมีส่วนผสมของยาประเภท หดหลอดเลือด( deconngestant oxymetazoline ฯลฯ) หรือเปล่าครับ?เพราะตอนใช้มันคล้ายๆกันกับnasol เลย ใช้เวลาไม่เกินสิบนาทีก็เริ่มดีขึ้นมาก ผมเลยกลัวว่า เจ้ายาพ่นตัวนี้จากจีน มันแอบใส่ยาประเภท หดหลอดเลือดหรือเปล่า แต่ไม่ระบุในฉลากยา (มันเป็นไปได้ไหมครับ?) และถ้าเจ้ายาพ่นจากจีนที่ทำจากสมุนไพรนี้ ไม่มียาประเภทหดหลอดเลือดจริงๆ แล้วมันทำงานอย่างไร? อะไรมันจะเทพขนาดนั้น สรุปคือผมกลัวการรีบาวน์จากมันน่ะครับ แต่ถ้ามันไม่มีผลข้างเคียงจริงๆ ผมจะได้ใช้มันได้อย่างสบายใจครับ (ผมใช้ทุกวัน วันละ3-4ครั้งต่อวันครับ) ขอบคุณล่วงหน้ามากครับสำหรับคำตอบ" alt="" />
nekโดยทั่วไปยาลดบวมของรูจมูกจากการภูมิแพ้ ที่ไม่ใข้โรคหวัด มีด้วยกันหลายกลุ่ม แต่ที่ใช้กันมาก มี สอง กลุ่มใหญ่ คือ 1 กลุ่มที่มียาพวก Steroid อย่างเดียว ลดการอักเสบบวมของเยื่อบุผิวด ริดสีดวงจมูกด้วย 2 กลุ่มยาพวกที่มีการลดบวมโดยการทำให้เกิด เส้นเลือดหดตัว (Vasoconstricted mucosa) จึงทำให้รู้สึกโล่ง ยาในกลุ่มนี้ มีพวก Naphazoline (Nasol) Oxymetazoline + Phenylephrine xylometazoline เป็นต้น และจะผสมยา แก้แพ้ร่วมด้วย เนื่องจากสมบัติในการทำให้เส้นเลือดฝอยในเยื่อบุผิวจมูกหดตัวได้เร็ว เป็นเฉพาะที่ไม่มีผลต่อระบบหลอดเลือดอื่นๆ จึงทำให้เกิดผลการโล่งจมูกได้รวดเร็ว แต่ข้อเสียของ ยาในกลุ่มพวกนี้คือเมื่อฤทธิ์ของยาที่ช่วยหดหลอดเลือดหมดไป หลอดเลือดจะกลับมาขยายตัวเหมือนเดิมหรือมากกว่าเดิม ทำให้เยื่อบุจมูกเกิดอาการบวมขึ้นได้อีกครั้ง ซึ่งจะทำให้อาการเป็นมากกว่าเดิม (Rhinitis medicamentosa) แพทย์จึงมักสั่งให้ใช้ได้แค่ 3-7 วันเท่านั้น ห้ามใช้บ่อยๆ จึงควรใช้ในกลุ่มพวกยา steroid จะปลอดภัยมากกว่า สามารถใช้ได้เรื่อยๆ แต่ผู้ใช้มักไม่ชอบใจเพราะเห็นผลการคัุดจมูกช้ากว่า ยากลุ่มหลังการสลับข้างวันละครั้ง ไม่ช่วยลดอาการบวม จากฤทะิ์ยามากกว่าเดิม แต่อาจทำให้ทอดระยะเวลาออกไป เพราะกลไกที่เส้นเลือดหดหรือขยายตัวจะขึ้นกับระบบประสาทอัตโนมัติอีกที จึงไม่แนะนำให้ใช้วิธีนี้ครับส่วนยาจีน นั้น ไม่มีภาษาไทยกำกับ จึงไม่น่าจะขึ้นทะเบียน อย ไทย ได้ ไม่มีข้อมูลหรือประสบการณ์สั่งใช้ยาตัวนี้มาก่อน จึงคงไม่สามารถตอบคำถามยานอกระบบได้ ต้องถามแพทย์แผนจีนดีกว่าครับกรุณาอ่านเพิ่มเติม เรื่องยาพ่นจมูกได้ที่นี่